61964J0027
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 8ης Ιουλίου 1965 (
*1
)
Αντικείμενο της υποθέσεως:
α) Όσον αφορά την υπόθεση 27/64:
Προσφυγή
1ον
με κύριο αίτημα την ακύρωση της αποφάσεως (ή του συνόλου αποφάσεων) περί προαγωγής υπαλλήλων, καθόσον αφορά την μετάβαση από τον βαθμό Α5 στον βαθμό Α4, την οποία έλαβε η καθής για το έτος 1963 και η οποία τοιχοκολλήθηκε στην εγκατάσταση του Κοινού Κέντρου Ερευνών στην Ispra, στις 9 Ιανουαρίου 1964·
2ον
με επικουρικό αίτημα, την ακύρωση της από 26 Μαρτίου 1964 αποφάσεως με την οποία απορρίφθηκε η διοικητική ένσταση του προσφεύγοντος κατά της ανωτέρω αποφάσεως περί προαγωγών, η οποία κοινοποιήθηκε στον προσφεύγοντα με το από 7 Απριλίου έγγραφο του γενικού διευθυντή διοικήσεως και προσωπικού
3ον
με επικουρικό αίτημα να αναγνωρίσει το Δικαστήριο ότι η καθής είναι υποχρεωμένη να προβεί σε συγκριτική εξέταση των προσόντων των υπαλλήλων που είχαν δικαίωμα βαθμολογικής προαγωγής κατά το έτος 1963 και ότι υποχρεούται να επανεξετάσει την περίπτωση του προσφεύγοντος κατά την εξέταση αυτή.
β) Όσον αφορά την υπόθεση 30/64:
Προσφυγή ακυρώσεως
1ον
της σιωπηρής απορριπτικής αποφάσεως επί της από 21 Φεβρουαρίου 1964 ιεραρχικής προσφυγής με την οποία ο προσφεύγων ζήτησε από την καθής να λάβει μέτρα κατά των ενεργειών που έθιγαν την τιμή και την επαγγελματική του αξιοπρέπεια, καθώς και της ρητής απορριπτικής αποφάσεως 134 που ελήφθη στις 24 Ιουνίου 1964·
2ον
της αποφάσεως περί επιπλήξεώς του η οποία ελήφθη από την καθής στις 26 Μαρτίου 1964 και κοινοποιήθηκε στις 24 Απριλίου 1964·
3ον
της αποφάσεως περί μετατάξεως (ή αποσπάσεως) που ελήφθη στις 24 Ιουνίου 1964 και κοινοποιήθηκε την επομένη, καθώς και αγωγή με το αίτημα να υποχρεωθεί η καθής στην καταβολή αποζημιώσεως ενός βελγικού φράγκου.
Διατακτικό της αποφάσεως:
ΤΟ ΔΙΚΑΣΤΗΡΙΟ
Απορρίπτει τις προσφυγές 27/64 και 30/64.
Πρόταση του γενικού εισαγγελέα:
Πρότεινε τα μεν αιτήματα της προσφυγής 30/64 περί ακυρώσεως της αποφάσεως με την οποία απορρίφθηκε η από 21 Φεβρουαρίου 1964 ιεραρχική προσφυγή του προσφεύγοντος, αφενός, και η απόφαση η σχετική με την υποτιθέμενη απόσπαση στις Βρυξέλλες, αφετέρου, να απορριφθούν ως απαράδεκτα.
Ως προς τα λοιπά αιτήματα που περιέχονται στις προσφυγές 27/64 και 30/64 πρότεινε να απορριφθούν αυτά ως αβάσιμα.
(
*1
)	Γλώσσα διαδικασίας: η ιταλική.